recursal/SuperWikiNEXT-32B huggingface dataset:
একটি মৌলিক চাহিদা যা নাম বস্ত্র
উন্নয়নশীল দেশগুলিতে চরম দারিদ্র্য পরিমাপের প্রধান পদ্ধতিগুলোর মধ্যে মৌলিক চাহিদা হলো অন্যতম একটি পদ্ধতি। এটি দীর্ঘমেয়াদী সচ্ছল জীবনযাপনের জন্য একান্ত প্রয়োজনীয় ন্যূনতম চাহিদাগুলোকে (সাধারণত ভোগ্য সামগ্রীর ক্ষেত্রে) সংজ্ঞায়িত করার চেষ্টা করে। দারিদ্র্যসীমাকে তখন সেই চাহিদা পূরণের জন্য প্রয়োজনীয় আয়ের পরিমাণ হিসাবে সংজ্ঞায়িত করা হয়। ১৯৭৬ সালে আন্তর্জাতিক শ্রম সংস্থার *বিশ্ব কর্মসংস্থান সম্মিলনে* (ওয়ার্ল্ড এমপ্লয়মেন্ট কনফারেন্সে) 'মৌলিক চাহিদা' পদ্ধতিটি চালু হয়েছিল। 

প্রচলিত ধারণায় খাদ্য (পানি সহ), বাসস্থান ও বস্ত্রকে তাৎক্ষণিক "মৌলিক চাহিদা" বলে ধরা হয়ে থাকে। আধুনিক কালের অনেক ধারণায় কেবল খাদ্য, পানি, বস্ত্র ও বাসস্থানই নয়, পয়ঃনিষ্কাশন, শিক্ষা এবং স্বাস্থ্যসেবাকেও ন্যূনতম স্তরের 'মৌলিক চাহিদা' হিসেবে ব্যবহারের উপর জোর দেয়। অবশ্য স্থান, কাল ও পাত্রভেদে মৌলিক চাহিদার তালিকা ভিন্ন হয়ে থাকে।

তথ্যসূত্র
---------

1. ↑  "The World Employment Programme at ILO" (পিডিএফ)। ২০১৪-০৩-১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৩-০৬-১৯।
2. ↑  Richard Jolly (অক্টোবর ১৯৭৬)। "The World Employment Conference: The Enthronement of Basic Needs"। *Development Policy Review*। **A9** (2): 31–44। ডিওআই:10.1111/j.1467-7679.1976.tb00338.x।
3. ↑  Denton, John A. (১৯৯০)। *Society and the official world: a reintroduction to sociology*। Dix Hills, N.Y: General Hall। পৃষ্ঠা 17। আইএসবিএন 978-0-930390-94-5।
পরিসংখ্যান অনুযায়ী, **ভট্টাচার্য কোণ** (যা *পরিসংখ্যানিক কোণ* নামেও পরিচিত) সসীম সম্ভাব্যতা ক্ষেত্রের ভিত্তিতে সংজ্ঞায়িত দুটি সম্ভাব্যতার পরিমাপের মধ্যকার দূরত্বের পরিমাণ। একে নিম্নোক্তভাবে সংজ্ঞায়িত করা হয়:

{\displaystyle \Delta (p,q)=\arccos \operatorname {BC} (p,q)}
যেখানে, *p**i* ও *q**i* হল *i* = 1, ... *n* বিন্দুতে সম্ভাব্যতা। এবং

{\displaystyle \operatorname {BC} (p,q)=\sum \_{i=1}^{n}{\sqrt {p\_{i}q\_{i}}}}
হল ভট্টাচার্য গুণক।

ভট্টাচার্য দূরত্ব গোলকক্ষেত্রের সম্ভাব্যতা সহজলভ্য করার মাধ্যমে গোলক {\displaystyle S^{n-1}}-এর অরথ্যান্টের জিওডসিক দূরত্ব, যা {\displaystyle p\_{i}\mapsto {\sqrt {p\_{i}}},\ i=1,\ldots ,n}-এর রূপান্তরের দ্বারা প্রকাশিত হয়।

এই দূরত্ব ফিশার মেট্রিকের সঙ্গে সামঞ্জস্যপূর্ণ। এটি বুরিশ দূরত্বের সঙ্গেও সম্পর্কিত।

ভারতীয় বাঙালি পরিসংখ্যানবিদ অনিল কুমার ভট্টাচার্য এটি উপস্থাপন করেন।

আরও দেখুন
---------

* অনিল কুমার ভট্টাচার্য
* ভট্টাচার্য দূরত্ব
* ভট্টাচার্য গুণক

তথ্যসূত্র
---------

1. ↑  Bhattacharya, Anil Kumar (১৯৪৩)। "On a measure of divergence between two statistical populations defined by their probability distributions"। *Bulletin of the Calcutta Mathematical Society*। **35**: 99–109।
সিদ্ধেশ্বর মন্দিরহাবেরীর সিদ্ধেশ্বর মন্দিরের বেসর শৈলীর ‘বিমান’ (গর্ভগৃহের উপরস্থ চূড়া)একাদশ শতাব্দীর শেষভাগে নির্মিত সিদ্ধেশ্বর মন্দির, হাবেরী
**সিদ্ধেশ্বর মন্দির** (স্থানীয় নাম **পুরদ সিদ্ধেশ্বর মন্দির**) হল ভারতের কর্ণাটক রাজ্যের হাবেরী জেলার হাবেরী শহরে অবস্থিত একটি হিন্দু মন্দির। এটি দ্বাদশ শতাব্দীর পশ্চিম চালুক্য স্থাপত্যশৈলীর একটি বিশিষ্ট নিদর্শন। এই মন্দিরে হিন্দু দেবদেবীদের অনেক ভাস্কর্য রক্ষিত আছে। যদিও অভিলেখের প্রমাণ ইঙ্গিত করে যে মন্দিরটির প্রাথমিক নির্মাণকার্য সম্পন্ন হয়েছিল একাদশ শতাব্দীর শেষভাগে। মন্দিরটির একটি কৌতুহলোদ্দীপক বৈশিষ্ট্য হল যে এটি পশ্চিমমুখী মন্দির, অথচ চালুক্য স্থাপত্যশৈলীর মন্দিরগুলি সচরাচর পূর্বমুখী হত। এটি একটি শিব মন্দির হলেও ইতিহাসবিদরা নিশ্চিত নন যে নির্মাণকালে কোন দেবতার প্রতি এটিকে উৎসর্গ করা হয়েছিল। এই অনিশ্চয়তার কারণ সম্ভবত এই মন্দিরে প্রাপ্ত বিভিন্ন দেবদেবীর অসংখ্য ভাস্কর্য এবং প্রাথমিক দেওয়ালচিত্রগুলির মর্যাদাহানিকর অবস্থা।

তথ্যসূত্র
---------

1. ↑  Rao, Nagaraja M.S. (১৯৬৯)। "Sculptures from the Later Calukyan Temple at Haveri"। *Artibus Asiae*। **31** (2/3): 167–178। জেস্টোর 3249429। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Foekema (2003), p. 56
3. 1 2 3  Cousens (1926), p. 85

উল্লেখপঞ্জি
-----------


উইকিমিডিয়া কমন্সে **সিদ্ধেশ্বর মন্দির, হাবেরী** সংক্রান্ত মিডিয়া রয়েছে।

* Cousens, Henry (১৯৯৬) [1926]। *The Chalukyan Architecture of Kanarese Districts*। New Delhi: Archaeological Survey of India। ওসিএলসি 37526233। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Foekema, Gerard (২০০৩) [2003]। *Architecture decorated with architecture: Later medieval temples of Karnataka, 1000–1300 AD*। New Delhi: Munshiram Manoharlal Publishers Pvt. Ltd। আইএসবিএন 81-215-1089-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Rao, Nagaraja M.S. (১৯৬৯)। "Sculptures from the Later Calukyan Temple at Haveri"। *Artibus Asiae*। **31** (2/3): 167–178। জেস্টোর 3249429। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

টেমপ্লেট:Hindu temples in Karnataka
**সুধীর লক্ষ্মণরাও পারওয়ে** ১৩তম মহারাষ্ট্র বিধানসভার সদস্য। তিনি উমরেড বিধানসভা কেন্দ্রের প্রতিনিধিত্ব করেন এবং পঞ্চায়েতি রাজ কমিটির চেয়ারম্যান ছিলেন (রাজ্য মন্ত্রীর মর্যাদা) ছিলেন ও ভারতীয় জনতা পার্টির মহারাষ্ট্র বিধানসভার বিধায়ক (২০১৭-২০১৯) ছিলেন।  পারওয়ে ২০০৯ সালে যে আসনটি জিতেছিলেন সেটি ধরে রেখেছিলেন, তিনি তখনও ভারতীয় জনতা পার্টির অন্তর্গত ছিলেন।

বিতর্ক
------

২০১৫ সালের এপ্রিল মাসে, তাকে ২০০৫ সালে একটি প্রাথমিক বিদ্যালয়ের শিক্ষককে চড় মারার জন্য দুই বছরের কারাদণ্ড দেওয়া হয়েছিল। তিনি এই সাজার বিরুদ্ধে আপিল করেছিলেন এবং জামিন পেয়েছিলেন।  পারওয়ে তখন করগাও জেলা পরিষদ নির্বাচনী এলাকার একজন সদস্য ছিলেন, সংক্ষুব্ধ শিক্ষক, যিনি ভারপ্রাপ্ত প্রধান শিক্ষকও ছিলেন একজন মহিলা স্কুল কর্মচারীর সাথে দুর্ব্যবহার করেছিলেন বলে অভিযোগ ছিল।

তথ্যসূত্র
---------

1. ↑  "Results of Maharashtra Assembly polls 2014"। *India Today*। সংগ্রহের তারিখ ৩ নভেম্বর ২০১৪।
2. ↑  Maitra, Pradeep Kumar (২০০৯-১০-২৩)। "No dent in Cong base"। *Hindustan Times*। ১২ জুন ২০১৫ তারিখে মূল থেকে আর্কাইভ করা। সংগ্রহের তারিখ ১১ জুন ২০১৫।
3. ↑  "शिक्षकाला मारहाणप्रकरणी भाजप आमदाराला शिक्षा"। *Loksatta* (Marathi ভাষায়)। ২০১৫-০৪-২৫। সংগ্রহের তারিখ ১১ জুন ২০১৫। উদ্ধৃতি শৈলী রক্ষণাবেক্ষণ: অচেনা ভাষা (link)
4. ↑  "सुधीर पारवे हाजीर हो..."। *Lokmat* (Marathi ভাষায়)। ২০১৫-০৬-২৬। সংগ্রহের তারিখ ১১ জুন ২০১৫। উদ্ধৃতি শৈলী রক্ষণাবেক্ষণ: অচেনা ভাষা (link)
**অকল্যান্ড** (ইংরেজি: Auckland) উত্তর নিউজিল্যান্ডের একটি শহর। এটি উত্তর অকল্যান্ড উপদ্বীপ এবং উত্তর-পশ্চিম নর্থ আইল্যান্ডকে সংযুক্তকারী একটি স্থলযোটকের উপর অবস্থিত। এটি তাসমান সাগরের একটি বাহু মানুকাউ খাঁড়ি এবং প্রশান্ত মহাসাগরের একটি বাহু হাউরাকি উপসাগরের ওয়াইটেমাটা খাঁড়ির তীরে অবস্থিত। শহরের সীমানার কাছে একাধিক মৃত আগ্নেয়গিরি আছে। শহরটি নিউজিল্যান্ডের প্রধান সমুদ্র বন্দর এবং মৎস্য-, বাণিজ্য- ও শিল্প-কেন্দ্র। এখানে একটি নৌঘাঁটি আছে। অকল্যান্ডে উৎপাদিত দ্রব্যের মধ্যে আছে লোহা ও ইস্পাত, প্রক্রিয়াজাত খাদ্য, যন্ত্রপাতি, টেক্সটাইল, বস্ত্র, মোটরযান, বনজ দ্রব্য এবং রাসায়নিক সার।

অকল্যান্ডের দর্শনীয় স্থানের মধ্যে আছে অকল্যান্ড সিটি আর্ট গ্যালারি, যাতে ইউরোপীয় ও নিউজিল্যান্ডীয় শিল্পীদের শিল্পকর্ম স্থান পেয়েছে। অকল্যান্ড ইন্সটিটিউট ও জাদুঘর, পরিবহন ও প্রযুক্তি জাদুঘর, এবং পার্নেল গোলাপ উদ্যান। ১৮৮২ সালে এখানে অকল্যান্ড বিশ্ববিদ্যালয় এবং ১৯৬৪ সালে অকল্যান্ড প্রযুক্তি ইন্সটিটিউট স্থাপিত হয়। বেশ কিছু সেতু কেন্দ্রীয় শহরকে দ্রুত বর্ধমান শহরতলী এলাকার সাথে সংযুক্ত করেছে। এদের মধ্যে অকল্যান্ড হার্বার ব্রিজ বৃহত্তম। অকল্যান্ডে নিউজিল্যান্ডের প্রধান আন্তর্জাতিক বিমানবন্দরটি অবস্থিত।

১৯৪৫ সালে ২য় বিশ্বযুদ্ধের অবসানের পর প্রশান্ত মহাসাগরীয় দ্বীপপুঞ্জের বহু লোক অকল্যান্ডে পাড়ি জমান। এরা ছাড়াও অকল্যান্ডে মাওরি জাতির লোকেদের একটি বড়ো সম্প্রদায় আছে; মাওরিরা দেশটির আদিবাসী। ২০০৬ সালের তথ্য অনুযায়ী এখানকার অর্ধেক অধিবাসী ইউরোপীয়, ২২.৪% এশীয়, ১২% প্রশান্ত মহাসাগরীয় দ্বীপপুঞ্জীয়, এবং ৭.২% মাওরি জাতিভুক্ত। 

১৮৪০ সালে অকল্যান্ডকে নিউজিল্যান্ড উপনিবেশের রাজধানী হিসেবে প্রতিষ্ঠা করা হয়। ১৮৬৫ সালে রাজধানী অকল্যান্ড থেকে সরিয়ে ওয়েলিংটনে নিয়ে যাওয়া হয়। ১৮৭১ সালে অকল্যান্ড বড়ো শহরের মর্যাদা লাভ করে। বর্তমানে বৃহত্তর অকল্যান্ড পৌর এলাকাতে ১৪ লক্ষেরও বেশি লোকের বাস। কেন্দ্রীয় মূল শহরে প্রায় ৪ লক্ষ লোক বাস করেন।

তথ্যসূত্র
---------

1. ↑  Auckland City Council Annual Report Summary 2006/2007 - leaflet, Auckland City Council, 2007
2. ↑  *The Battle for Auckland City* - *New Zealand Herald*, Monday 24 September 2007, Page A5
**ভটিয়ালী ভাষা** (ডোগরি: 𑠡𑠔𑠭𑠣𑠬𑠥𑠮) পশ্চিমা পাহাড়ী ভাষাগোষ্ঠীর অন্তর্ভুক্ত একটি ভাষা, যা মূলত উত্তর ভারতের হিমাচল প্রদেশ রাজ্যের চাম্বা জেলার ভট্টিয়াট উপত্যকা অঞ্চলে বসবাসকারী জনগোষ্ঠীর ভাষা৷ ইউনেস্কো এই ভাষাটিকে ভারতের বিপন্ন ভাষাগুলির তালিকাভুক্ত করেছে৷ মূলত এটি জম্মুর স্থানীয় ডোগরি ভাষারই একটি দূরবর্তী উপভাষা৷

লিপি
----

ভটিয়ালী ভাষার জন্য ব্যবহৃত মূল লিপি হলো ডোগরি লিপি৷ তবে ভারতের স্বাধীনতা লাভের পর দেবনাগরী এবং গুরুমুখী লিপি এই লিপিটিকে প্রতিস্থাপিত করেছে৷

ভটিয়ালী ভাষার নমুনা

জনসংখ্যা
--------

ভটিয়ালী ভাষাভাষী লোক মূলত ভটিয়াল অঞ্চলে থাকেন৷ ২০১১ খ্রিস্টাব্দের জনগণনা অনুযায়ী ভারতে ভটিয়ালী ভাষাভাষীর সংখ্যা ২৩,৯৭০ জন, যেখানে ২০০১ খ্রিস্টাব্দে এই জনসংখ্যা ছিলো ২৩,২৫১ জন৷ জন সচেতনতার অভাবে যথেষ্ট সংখ্যক লোক নিজেদের হিন্দি, পাঞ্জাবি এবং পাহাড়ী ভাষা (পাহাড়ি মূলত হিমাচলের ভাষাগুলিকে একত্রিত করতে কেন্দ্রীয় সরকার প্রবর্তিত নাম) বলে উল্লেখ করেছেন৷

ভারত - ২৩,৯৭০
* হিমাচল প্রদেশ - ১৫,৩৪৭ (০.২২%)
	+ চম্বা জেলা - ১৫,১০৭ (২.৯১%)
		- ডালহৌসী ব্লক - ২,৬৪৭ (৫.৬৬%)
		- সিহুন্ত ব্লক - ১১,৯৩৬ (২৯.৯৪%)
		- ভটিয়াত ব্লক - ৪৭৯ (১.১২%)
* আসাম - ৪,৩২১
* পশ্চিমবঙ্গ - ৪,১৮৪

বর্তমান অবস্থা
--------------

ভটিয়ালী ভাষাটি সাধারণভাবে পাহাড়ি অথবা হিমাচলি ভাষা নামে পরিচিত। তবে কারো কারো মতে বৃহত্তর পাঞ্জাবির ডোগরি ভাষার একটি উপভাষা। এই ভাষাটি কোন সরকারি পদমর্যাদা নেই এবং এটি বর্তমানে পাঞ্জাবী ভাষার একটি উপভাষা হিসেবে পরিগণিত হয়। ভাষাটির কোনো সরকারি মর্যাদা নেই৷ ইউনেস্কোর তথ্য অনুসারে এই ভাষাটি বিপন্ন ভাষার তালিকাভুক্ত, অর্থ অধিকাংশ ভটিয়ালী ভাষাভাষী শিশুরা নিজের মাতৃভাষায় প্রাথমিক শিক্ষালাভে অক্ষম।

ভারতের সংবিধানের অষ্টম তফসিলে পাহাড়ী হিমাচলি ভাষাগুলির অন্তর্ভুক্তির জন্য ২০১০ খ্রিস্টাব্দে সিংহভাগ সম্মতিতে বিষয়টি রাজ্য বিধানসভায় উপস্থাপিত হয়৷ ছোটো ছোট সংস্থাগুলির দাবীকে বাদ দিতে সরকারীভাবে বিশেষ এই ভাষাগুলি সংরক্ষণ ও মান্যতা দানের কোনো বড় পদক্ষেপ নেওয়া হয় নি৷ রাজনৈতিক প্রভাবে ভাষাগুলির অধিকাংশের সাথেই হিন্দি ভাষাগোষ্ঠীর কোনরূপ পারস্পরিক সম্পর্ক না থাকলেও পাহাড়ি এই ভাষাগুলি হিন্দি ভাষার অন্তর্গত একেকটি উপভাষা হয়ে রয়েছে৷ তবে ভটিয়ালী বর্তমানে পাঞ্জাবী ভাষার অন্তর্ভুক্ত করা হয়৷

তথ্যসূত্র
---------

1. 1 2  Cenus 2011
2. ↑  হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Bhattiyali"। *গ্লোটোলগ ৩.০* (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।
3. ↑  "UNESCO Atlas of the World's Languages in danger"। Unesco.org। সংগ্রহের তারিখ ২৫ আগস্ট ২০১২।
4. ↑  Verbeke, Saartje (২০১৭-১১-২৭)। *Argument structure in Kashmiri: Form and Function of Pronominal Suffixation* (ইংরেজি ভাষায়)। BRILL। আইএসবিএন 978-90-04-34678-9।
5. ↑  Tiwari, Dr Siyaram। *Bhartiya Bhashaon Ki Pahchan* (হিন্দি ভাষায়)। Vani Prakashan। আইএসবিএন 978-93-5229-677-4।
6. ↑
7. ↑  "Endangered Language"।
8. ↑  "Pahari Inclusion"। *Zee News*।
9. ↑  "Pahari Inclusion"। *The Statesman*। ১৭ নভেম্বর ২০২১ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০২০।
10. ↑  "Indian Language Census" (পিডিএফ)।
**বাংলাদেশ এনজিওস নেটওয়ার্ক ফর রেডিও অ্যান্ড কমিউনিকেশন** (বিএনএনআরসি) বাংলাদেশে অবস্থিতিত একটি জাতীয় টেলিযোগাযোগ নেটওয়ার্ক সংবলতি বেসরকারি সংস্থা (এনপিজও)। এর বর্ণিত উদ্দেশ্যগুলির মধ্যে রয়েছে তথ্যের অবাধ প্রবাহের নীতিগুলির ভিত্তিতে একটি গণতান্ত্রিক সমাজ গঠন করা, এবং প্রত্যন্ত ও প্রান্তিক জনগোষ্ঠীর উন্নয়নের জন্য তথ্য ও যোগাযোগ প্রযুক্তি (আইসিটি ৪ ডি) এর ন্যায্য ও সাশ্রয়ী মূল্যের অ্যাক্সেস। এটি আইন, সংসদ ও বিচার বিষয়ক মন্ত্রণালয়ের সাথে নিবন্ধিত , বাংলাদেশ সরকার একটি ট্রাস্ট হিসাবে এবং ২০০০ সালে প্রতিষ্ঠিত, জাতিসংঘের অধিকার সংক্রান্ত বিলের ১৯ অনুচ্ছেদ অনুযায়ী।  এটি উপকূলীয় অঞ্চলে রেডিও শ্রোতা ক্লাব, অপেশাদার রেডিও অপারেটর, কমিউনিটি রেডিও এবং টেলিভিশন স্টেশন এবং ইন্টারনেট রেডিওর প্রচার করার জন্য কার্যক্রম গ্রহণ করে।

পুরস্কার
--------

বিএনএনআরসি বাংলাদেশের সাংবাদিকদের জন্য ডিজিটাল নিরাপত্তা এবং সুরক্ষা বিষয়ে কাজ করার জন্যে গণমাধ্যমের উন্নয়নবিষয়ক জাতিসংঘ তথ্য সমাজবিষয়ক বিশ্ব সম্মেলন (ডব্লিউএসআইএস) পুরস্কার-২০২০ লাভ করে।  এ পুরস্কারে সংস্থাটি চ্যাম্পিয়ন হয়। এ প্রকল্পে বিএনএনআরসির উদ্দেশ্য ছিলো বাংলাদেশে জেলা পর্যায়ে কর্মরত সাংবাদিকদের তথ্য ও যোগাযোগপ্রযুক্তি এবং ডিজিটাল নিরাপত্তা ও সুরক্ষার বিষয়ে দক্ষ করা। যাতে করে সাংবাদিকরা দক্ষ হয়ে মফস্বলে নিরাপদে দায়িত্ব পালন করতে পারে।

জাতীয়সংঘে এ বিষয়ে অংশীজনদের মধ্য থেকে তথ্য ও যোগাযোগপ্রযুক্তির উন্নয়নবিষয়ক ৩৫২টি মনোনীত বিষয়ের ও ২০ লাখ ভোট প্রয়াগ হয়। এটি পর্যালোচনা করে জাতিসংঘের উচ্চপর্যায়ের বিশেষজ্ঞ কমিটি এ পুরস্কার নির্ধারণ করে। ডব্লিউএসআইএস পুরস্কারপ্রাপ্ত উদ্যোগগুলো পৃথিবীর বিভিন্ন দেশে দেশে ভালো উদাহরণ হিসেবে ব্যবহার হয়ে থাকে। চ্যাম্পিয়ন হওয়া বিএনএনআরসির উদ্যোগটি হলো: ।

তথ্যসূত্র
---------

1. ↑  Bangladesh NGOs Network for Radio and Communication  ওয়েব্যাক মেশিনে আর্কাইভকৃত ৩ জানুয়ারি ২০০৮ তারিখে, Digital Divide Network
2. ↑  Bangladesh NGOs Network for Radio and Communication (BNNRC)  ওয়েব্যাক মেশিনে আর্কাইভকৃত ১৭ জুন ২০০৭ তারিখে, OneWorld
3. ↑  "বিএনএনআরসি পাচ্ছে জাতিসংঘ পুরস্কার"। *www.bhorerkagoj.com*। সংগ্রহের তারিখ ২০২০-০৫-০৩। [*স্থায়ীভাবে অকার্যকর সংযোগ*]
4. ↑  "জাতিসংঘের পুরস্কার পেল বিএনএনআরসি"। *প্রথম আলো*। সংগ্রহের তারিখ ২০২০-০৫-০৩।
**জালোন রাজ্য** ছিলো ব্রিটিশ শাসিত ভারতে অবস্থিত একটি মারাঠা দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির বুন্দেলখণ্ড এজেন্সিতে অবস্থিত রাজ্যগুলির মধ্যে একটি ছিলো। জালৌন শহরকে করে প্রতিষ্ঠিত এই রাজ্যটি বর্তমানে উত্তরপ্রদেশ রাজ্যের জালৌন জেলায় অবস্থিত৷ ১৮০৬ থেকে ১৮৪০ খ্রিস্টাব্দ অবধি এই শহরটি রাজ্যের রাজধানী ও প্রশাসনিক দপ্তর ছিলো৷ রাজ্যটির শেষ রাজা অপুত্রক অবস্থায় মারা গেলে ব্রিটিশ সরকার স্বত্ববিলোপ নীতি আরোপ করে রাজ্যটিকে আত্মসাৎ করে৷

ইতিহাস
------

১৮০৩ খ্রিস্টাব্দে ব্রিটিশ সরকার জালৌন ও পারিপার্শ্বিক দখল করলে ১৮০৬ সালের মধ্যে এটি একটি ব্রিটিশ করদ রাজ্যে পরিণত হয়৷ রাজ্যের অধিকাংশ অধিবাসীই ছিলেন মহারাষ্ট্রীয় ব্রাহ্মণ, যারা "দক্ষিণী পণ্ডিত" নামেও পরিচিত৷ তাদের পূর্বপুরুষ, রাজ্যের শাসক মারাঠা পেশোয়াদের পরিষেবাদানের লক্ষ্যে মহারাষ্ট্র থেকে এই অঞ্চলে অভিগমন করেন৷ দ্বিতীয় গোবিন্দ রাও ১৮৪০ খ্রিস্টাব্দে অপুত্রক অবস্থায় মারা গেলে ঐ বছরই ব্রিটিশ সরকার রাজ্যটি দখল করে৷

কালপিতে অবস্থিত দুর্গটি ছিলো রাজ্যের সবচেয়ে শক্তিশালী দুর্গ এবং রাজনিবাস৷ ১৮৬০ খ্রিস্টাব্দের মধ্যে ব্রিটিশরা এই দুর্গটি অনাবৃত করেন৷ পরে ঐ স্থানে একটি বাজার বসানো হয়, যা বৈঠগঞ্জ বাজার নামে পরিচিত৷ ব্রিটিশ ভারতের অন্তর্ভুক্ত করার পরে তারা এই শহরটিকে অস্বাস্থ্যকর বলে উল্লেখ করেন এবং ওরই শহরে নতুন রাজধানী স্থানান্তরিত করেন৷ 

### শাসকবর্গ

জালোন রাজ্যের শাসকগণ ছিলেন পুণের পেশোয়াদের অধীনস্থ৷ ঋগ্বেদীয় করকারে বল্লাল বা করকারে রাজবংশীয় ব্রাহ্মণরা মূলত ছিলেন মহারাষ্ট্রের রত্নগিরি অঞ্চল থেকে আগত৷ পুণের পেশোয়া সওয়াই দ্বিতীয় মাধবরাও নারায়ণ ভট্ট বল্লাল ঐ রাজবংশীয় ব্রাহ্মণদের প্রশাসক হিসাবে ১৭৯৩ খ্রিস্টাব্দে শ্রীনাথ মহাদজী সিন্ধিয়ার অধীনে জালোন অঞ্চলে নিযুক্ত করেন৷ শাসক করকারেরা জালোনকে ইস্ট ইন্ডিয়া কোম্পানির থেকে মুক্ত রাখার চেষ্টা করলে উভয়পক্ষের মধ্যে দ্বিতীয় ইঙ্গ-মারাঠা যুদ্ধ সম্পন্ন হয়৷ যুদ্ধের ফলস্বরূপ ব্রিটিশ বাহিনী জয়লাভ করে ও করকারে বংশীয়দের তত্ত্বাবধানে থাকা মারাঠা বাহিনীর চরম পরাজয় ঘটে৷ পলাতক মারাঠা বাহিনী গোয়ালিয়র ও ঝাঁসিতে আশ্রয় গ্রহণ করে৷ ব্রিটিশরা অপর দেশস্থ মারাঠি ব্রাহ্মণ বংশীয়দেরকে ঐ রাজ্য শাসনের দায়িত্ব দেন৷ ক্রমে তারা রাজা উপাধি গ্রহণ করেন৷

#### রাজা

* ১৭৭৬ - ১৮২২ প্রথম গোবিন্দরাও
* ১৮২২ - ১৮৩১ বলরাও
* ১৮৩১ - ১৮৪০ দ্বিতীয় গোবিন্দরাও

তথ্যসূত্র
---------

1. ↑  David P. Henige (২০০৪)। *Princely States of India: A Guide to Chronology and Rulers*। Orchid Press। পৃষ্ঠা 36। আইএসবিএন 978-974-524-049-0।
2. ↑  Keay, John. *India: A*. Grove Press Books, distributed by Publishers Group West. United States: 2000 আইএসবিএন ০-৮০২১-৩৭৯৭-০, p. 433.
3. ↑  Great Britain India Office. *The Imperial Gazetteer of India*. Oxford: Clarendon Press, 1908.
4. ↑  Princely States of India
**কোন্ডাপল্লীর খেলনা** হল কাঠের তৈরি একধরনের খেলনা যা কৃষ্ণা জেলার কোন্ডাপল্লীতে বানানো হয়, কোন্ডাপল্লী গ্রামটি বিজয়বাদা এর নিকটে ভারতীয় অঙ্গরাজ্য অন্ধ্র প্রদেশ এর অন্তর্গত।  কোন্ডাপল্লীর যে স্থানে এই শিল্পের চর্চা চলে সেই *বম্মালা কলোনী* নামটিকে বাংলায় খেলনার কলোনী বলা যায় ,। এটিকে অন্ধ্রপ্রদেশ এর ভৌগোলিক স্বীকৃতি সুচক হস্তশিল্পের মর্যাদায়  'জিওগ্রাফিক্যাল ইন্ডিকেশন্‌স অফ গুডস্‌ (রেজিস্ট্রেশন এন্ড প্রটেকশন) অ্যাাক্ট', ১৯৯৯ এর অনুসারে  ঘোষণা করা হয়। খেলনাগুলি মুলত ঘরে ঘরে কয়েক প্রকারের তৈরী হত, বিভিন্ন উৎসবের যেমন সংকৃতি এবং নবরাত্রির সময় যাকে 'বম্মালা কলুভু' ও বলা হয়।

ইতিহাস
------

খেলনা তৈরির এই প্রাচীন প্রথা প্রায় চারশত বছর ধরে চলে আসছে।  কারিগররা যারা এ খেলনা প্রস্ততের কাজ করেন তাদের বলা হয় *'আর্য্যক্ষত্রিয়'* (অথবা 'নাকারশালু' বলে), যাদের নাম উল্ল্যেখ রয়েছে *ব্রাক্ষ্মণ্দ পুরাণ* এর মধ্যে। জনশ্রুতি আছে এরা রাজস্থান হতে ষোড়শ শতাব্দীতে  কোন্ডাপল্লীতে আসেন এবং তাদের মূল মুক্থারিষি বলে দাবী করেন, যিনি শিবের আশীর্বাদ প্রাপ্ত একজন সন্যাসী ছিলেন

কাঠের খোদাইকৃত পুতুল দেখা যাচ্ছে । শিল্পারামাম, হায়দ্রাবাদ

খেলনার প্রস্তুতি
----------------

কোন্ডাপল্লীর খেলনা  নরম কাঠের তৈরি যা  *তেল্লা পনিকি*  নামে পরিচিত, নিকটবর্তী পাহাড়ে পাওয়া যায়। কাঠগুলি প্রথমে খোদাই করা হয় এবং ধারগুলি পালিশ করে মসৃণ করা হয়। এরপর এতে তৈল-রং , জল-রং অথবা উদ্ভিজ্জ রং এবং এনামেল পেইন্ট ব্যবহার করে রঙিন করে তোলা হয় খেলনার প্রকারের উপর ভিত্তি করে।  কারিগররা মূলত পুতুল তৈরি করেন প্রাচীন বিশ্বাসের ভিত্তিতে, পশু, পাখি, গরুর গাড়ি, গ্রাম্য জনপদ ইত্যাদির, এবং  সবচেয়ে উল্ল্যেখযোগ্য *দশাবতার*, নাঁচের মূর্তি ইত্যাদি।

সহায়তা
-------

এ শিল্পরীতি প্রাচীন কালের শাসকদের কাছ থেকে সহায়তা পেয়ে আসছিল যা এখন নেই বললেই চলে মুনাফার অভাবে, সময় সাধ্য হবার কারণে, পশ্চিমা সভ্যতার প্রভাবে এবং তরুণরা অনাগ্রহী হবার কারণে। লেপাক্ষী এবং  *ল্যাঙ্কো ইনস্টিটিউট অফ জেনারেল হিউম্যানিটারিয়ান ট্রাষ্ট*  বর্তমানে এ শিল্পরীতি রক্ষার চেষ্টা চালাচ্ছে।

তথ্যসূত্র
---------

1. 1 2 3  Guhan, V (২১ জুন ২০০৩)। "Creative Kondapally"। *The Hindu*। ২৭ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০১৬।
2. 1 2  "Toying with heritage: No heir to Kondapalli's amazing art - Times of India"। *The Times of India*। Kondapalli (Krishna)। ১৯ মে ২০১৫। সংগ্রহের তারিখ ২৭ জানুয়ারি ২০১৬।
3. ↑  "State Wise Registration Details of G.I Applications" (পিডিএফ)। *Geographical Indication Registry*। পৃষ্ঠা 2। ১ ফেব্রুয়ারি ২০১৬ তারিখে মূল (PDF) থেকে আর্কাইভ করা। সংগ্রহের তারিখ ২৮ জানুয়ারি ২০১৬।
4. ↑  "Geographical Indication"। *The Hans India*। ২৩ জানুয়ারি ২০১৬। সংগ্রহের তারিখ ২৭ জানুয়ারি ২০১৬।
5. ↑  "News Archives: The Hindu"। *www.hindu.com*। ১২ জানুয়ারি ২০১১। ২৬ জুন ২০১৪ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০১৬।
6. 1 2  Chandaraju, Aruna (২৭ জানুয়ারি ২০১৬)। "Playing safe with local craft"। *Deccan Herald*। সংগ্রহের তারিখ ২৭ জানুয়ারি ২০১৬।
7. ↑  Banu, Saira (৬ সেপ্টেম্বর ২০০৯)। "Treasure in traditional toys"। *The Hindu* (ইংরেজি ভাষায়)। সংগ্রহের তারিখ ২৭ জানুয়ারি ২০১৬।
8. ↑  Devalla, Rani (২৩ জানুয়ারি ২০১৬)। "Kalamkari saris in a new combination"। *The Hindu* (ইংরেজি ভাষায়)। Visakhapatnam। সংগ্রহের তারিখ ২৭ জানুয়ারি ২০১৬।
9. ↑  "Tales that Kondapalli toys narrate"। *Deccan Herald*। সংগ্রহের তারিখ ২৭ জানুয়ারি ২০১৬।

বহিঃসংযোগ
---------
***বাংলাদেশ উদ্ভিদ ও প্রাণী জ্ঞানকোষ*** একটি বহু-খণ্ডের বিশ্বকোষ। এটি বাংলাদেশ এশিয়াটিক সোসাইটি প্রকাশ করেছে। এটি বাংলাদেশের জীববৈচিত্র্য সুন্দরভাবে তুলে ধরেছে।

খন্ড
----

*বাংলাদেশ উদ্ভিদ ও প্রাণী জ্ঞানকোষ* ২৮ খণ্ডে প্রকাশিত হয়। বইটি প্রধানত দুইটি মূল খণ্ডে বিভক্ত। এর মধ্যে ১১টি খণ্ড উদ্ভিদ সম্পর্কিত এবং ১৪টি খণ্ড প্রাণীকুলের বৈচিত্র‍্যকে তুলে ধরেছে।

### খন্ড

#### বাংলাদেশ সমন্ধে খণ্ড

এটি একটি ২৩০ পৃষ্ঠার বিশ্বকোষ। এটিতে বাংলাদেশের পরিবেশ সম্পর্কে ২০টি প্রবন্ধ অন্তর্ভুক্ত করা হয়েছে। এই অংশে *সুন্দরবন* সম্পর্কে বর্ণনা করা হয়েছে।

#### সায়ানোব্যাকটেরিয়া, ব্যাকটেরিয়া এবং ছত্রাক

এটি ৪২৫ পৃষ্ঠার একটি খণ্ড যাতে প্রোকারিওটিস বা আদিকোষী অণুজীব সম্পর্কে বর্ণনা করা হয়েছে।

#### শৈবাল

ব্রাজিলের অ্যামাজন অববাহিকার পাশের ম্যানগ্রোভ বনভূমির পরই বিশ্বের দ্বিতীয় বৃহত্তম ব-দ্বীপ হল বাংলাদেশ। বাংলাদেশে ডিভিশন ক্লোরোফিয়া বা সবুজ শেওলা প্রচুর পরিমাণে রয়েছে। এই খণ্ডে বাংলাদেশ থেকে সংগ্রহ করা ১,৩১৭ প্রজাতির শৈবালের বর্ণনা দেওয়া হয়েছে। বাংলাদেশের অন্যতম খ্যাতিমান শৈবালবিদ জাতীয় অধ্যাপক একে.এম নুরুল ইসলাম বাংলাদেশের শৈবালবিদ্যার উপরে তার গবেষণাপত্র প্রকাশ করেছেন। কিছু আইরকসোকোনিয়া ফর্মোসা প্রজাতিটির শৈবাল শুধু বৈকাল হ্রদেই পাওয়া যায় সেসব প্রজাতিও বাংলাদেশে পাওয়া যায় তাও এই খণ্ডে বর্ণিত হয়েছে।

#### শৈবাল: ক্লোরোফিয়া - রোডোফাইটা

বইটির ৩য় খণ্ডে (অ্যাকানথ্যাসি-ভৌচারিএসি) ৮০০ প্রজাতির শৈবালের বর্ণনা করা হয়েছে। যা প্রায় ২০০০ প্রজাতির দেশের শৈবাল জীববৈচিত্র্যকে তুলে ধরেছে। বেশিরভাগ জলজ, তীব্র মানুষ্য ধ্বংসত্মাক ক্রিয়াকলাপ এবং জলাশয়ের দ্রুত হ্রাসের ফলে এদের আবাসস্থল হ্রাস পাচ্ছে। ফলে এই সমৃদ্ধ জীব বৈচিত্র্য যথেষ্ট হুমকির মধ্যে রয়েছে।

#### খণ্ড ৫-১২

৫-১২ খণ্ড ব্রায়োফাইটস থেকে উচ্চ ডিকোটাইলেডোনাস উদ্ভিদ সম্পর্কে বর্ণনা করা হয়েছে।

#### সূচক ভলিউম উদ্ভিদ

এটি বাংলাদেশের উদ্ভিদের সূচক হিসাবে পরিচিত।

#### খণ্ড ১৩-২৮

এই অংশে বাংলাদেশের জীবজন্তু বর্ণনা করা হয়েছে।

সম্পাদকগণ
---------

বিশ্বকোষটির প্রধান সম্পাদক জিয়া উদ্দিন আহমেদ। অন্য সহকারী সম্পাদকরা হলেন 

* উদ্ভিদ
	+ জেড এন তাহমিদা বেগম
	+ মোঃ আবুল হাসান
	+ মনিরুজ্জামান খন্দকার
* প্রাণী
	+ সৈয়দ মোহাম্মদ হুমায়ুন কবির
	+ মোনাওয়ার আহমাদ
	+ আবু তৈয়ব আবু আহমদ
	+ একে আতাউর রহমান
	+ এনাম উল হক

তথ্যসূত্র
---------

1. 1 2  *Encyclopedia of Flora and Fauna of Bangladesh*। বাংলাদেশ এশিয়াটিক সোসাইটি। ২০০৯। ৬ জুন ২০১৭ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০১৯।
2. ↑  "Archived copy"। ২০১১-০৮-২৬ তারিখে মূল থেকে আর্কাইভ করা। সংগ্রহের তারিখ ২০১১-০৮-১০।
3. ↑  [2]  ওয়েব্যাক মেশিনে আর্কাইভকৃত ২৬ আগস্ট ২০১১ তারিখে

বহিঃসংযোগ
---------

*
**জালালুদ্দীন মহল্লী** ( আরবি : ﺟﻼﻝ ﺍﻟﺪﯾﻦ ﺍﻟﻤﺤﻠﯽ ইংরেজি : Jalaluddin Al-Mahalli) ছিলেন একজন মুহাদ্দিস , মুফাসসির ও ফকিহ । তিনি ছিলেন *আল্লামা জালালুদ্দীন সুয়ুতী*-এর ওস্তাদ । বিখ্যাত তাফসির গ্রন্থ *আল জালালাইন*-এর দ্বিতীয়ার্ধের লেখক ।

নাম
---

তার নাম মুহাম্মদ ; উপাধি জালালুদ্দীন । পিতার নাম আহমদ দাদার নাম মুহাম্মদ ।

তিনি তার উপাধি 'জালালুদ্দীন' নামেই সর্বাধিক প্রসিদ্ধি লাভ করেন । আর নামের শেষে মহল্লী বলা হয় এজন্যে যে, মহল্লা কুবরা হল একটি সুপ্রসিদ্ধ শহরের নাম । যা পশ্চিম মিশরে অবস্থিত । মহল্লা কুবরা'র সাথে সম্পর্কিত করে তাকে মহল্লী বলা হয় : আল্লামা জালালুদ্দীন মহল্লী ।

বংশ
---

আল্লামা জালালুদ্দীন মহল্লীর বংশ পরিক্রমা হল : মুহাম্মদ ইবনে আহমদ ইবনে মুহাম্মদ ইবনে ইবরাহীম ইবনে আহমদ ইবনে হাশিম ইবনে শিহাব ইবনে কামাল আল আনসারী মহল্লী ।

জন্ম
----

আল্লামা জালালুদ্দীন মহল্লী ৭৯১ হিজরি ; ২৩ সেপ্টেম্বর ১৩৮৯ খ্রিষ্টাব্দ । মিশরের কায়রোতে জন্ম গ্রহণ করেন ।

শিক্ষার্জন
----------

আল্লামা জালালুদ্দীন মহল্লী (রহ) কুরআন মজিদ হিফজ (প্রথম থেকে শেষ পর্যন্ত মুখস্থ) করেন ।এরপর সে সময়ের রীতি অনুসারে ইসলামি শিক্ষার বিভিন্ন বিষয় সম্পর্কে তিনি আলাদা আলাদা শিক্ষকের নিকট শিক্ষা গ্রহণ করেন । তিনি বাইজুরী (রহ) ও জালাল বালকিয়ানী (রহ) এর নিকট উছুলে ফিকহ অধ্যয়ন করেন । ঈয ইবনে জামআহ (রহ) এর কাছে তিনি 'ইলমে উছুল' শিক্ষা গ্রহণ করেন । 'ইলমে নাহব' তথা আরবি ব্যাকরণ অধ্যয়ন করেন আল্লামা শিহাব আজমী ও আল্লামা শামস শাতকুনীর নিকট । ইলমে ফরায়েজ , গণিত শাস্ত্র , মানতেক,, ইলমে মা'আনী,, ইলমে বয়ান ও ইলমে উরুজ প্রভৃতি বিষয়ে তিনি শিক্ষা অর্জন করেন আল্লামা নাসির উদ্দীন ইবনে আনাস মিশরী হানাফী (রহ) এর নিকট থেকে ।

কর্মজীবন
--------

রচনাবলি
-------

তিনি অসংখ্য গ্রন্থ প্রনয়ণ করেন । এর মধ্যে উল্লেখযোগ্য হল :

* তাফসির আল জালালাইন : এই বিখ্যাত গ্রন্থটির অর্ধেক তার রচিত । বাকি অর্ধেকটা তার মৃত্যুর পর তারই ছাত্র আল্লামা জালালুদ্দীন সুয়ুতী সম্পন্ন করেন ।
* জমউল জাওয়ামে
* মিনহাজে ফারয়ী
* কানজুর রাগেবিন
* আল বাদরুত তালে'ই ফি হাল্লে জামউল জাওয়ামে'ই : এটা উছুলে ফিকহ সম্পর্কিত ।
* শারহুল বিরকাত  : এটাও উছুল সম্পর্কে লেখা ।
* আল আনওয়ারুল মাজিইয়া : এটি 'বুরদা'র একটি সংক্ষিপ্ত শরাহ বা ব্যখ্যাগ্রন্থ ।
* আল কাওলুল মাজিদ ফিন নাইলিস সাঈদ ।

মৃত্যু
------

তিনি ৮৬৪ হিজরির ১৫ রমজান মৃত্যুবরণ করেন । কায়রোতেই তার পারিবারিক গোরস্তানে তাকে দাফন করা হয় ।

আরও পড়ুন
---------

* আল্লামা জালালুদ্দীন সুয়ুতী
* তাফসির আল জালালাইন

তথ্যসূত্র
---------

1. ↑  *হায়াতুল মুছান্নিফীন :* মাওলানা মুহাম্মদ হাবীবুর রহমান, শায়খুল হাদীস, মাদ্রাসা দারুর রাশাদ, মীরপুর , পল্লবী , ঢাকা । - আল কাউসার প্রকাশনী , ৫০ বাংলাবাজার, ঢাকা ।
2. ↑  الاعلام، خیرالدین زرکلی
3. ↑  *যাফরুল মুহাসসিলীন :* মাওলানা হানীফ গাংগুহী ।
**নলুয়ার হাওর** বাংলাদেশের সিলেট বিভাগের সুনামগঞ্জ জেলার জগন্নাথপুর উপজেলার সবচেয়ে বড় হাওর। এই হাওর জগন্নাথপুর উপজেলা ছাড়াও দিরাই ও ছাতক উপজেলায় বিস্তৃত।

অবস্থান ও পরিচিতি
-----------------

সুনামগঞ্জ জেলার ধান চাষের সব চেয়ে বড় উৎস এই হাওর। বর্ষাকালে নলুয়ার হাওরের মাধ্যমে নদীপথে বিভিন্ন স্থানে যাতায়াত করা যায়। জগন্নাথপুর উপজেলা মাছ উৎপাদনের জন্য বিখ্যাত একটি স্থান। দেশি হরেক রকমের মাছ উৎপাদনের ক্ষেত্রে নলুয়ার হাওর গুরুত্বপূর্ণ ভূমিকা রেখে আসছে।

অতিথি পাখি
----------

প্রতিবছর অসংখ্য পরিযায়ী পাখি আসে এই হাওরে। যার মধ্যে রয়েছে বালিহাঁস পাতিসরালি, পানকৌড়ি, সাদাবক ও জল ময়ুরী।

মৎস্যসম্পদ
----------

নলুয়ার হাওরে প্রায় ২০০ প্রজাতির মাছ রয়েছে। এ হাওরের বিখ্যাত মাছের মধ্যে প্রথমেই উল্লেখ করা যায় মহাশোলের কথা।

উদ্ভিদবৈচিত্র্য
---------------

নলুয়ার হাওরে উদ্ভিদের মধ্যে অন্যতম হলো জলজ উদ্ভিদ। এছাড়া আছে হিজল, করচ, বরুণ, পানিফল, হেলেঞ্চা, বনতুলশী, নলখাগড়া, বল্লুয়া, চাল্লিয়া ইত্যাদি জাতের উদ্ভিদও।

আরও দেখুন
---------

* মইয়ার হাওর
* ডিবির হাওর
* হাকালুকি হাওর

তথ্যসূত্র
---------

1. ↑  "মরতে বসেছে মইয়ার হাওর"। *প্রথম আলো*। সংগ্রহের তারিখ ২০১৯-০৭-১৩।
2. ↑  কল্লোল, কাদির (২০১৭-০৪-২৬)। "হাওরের নি:স্ব মানুষের এলাকা ছেড়ে শহরে পাড়ি" (ইংরেজি ভাষায়)। সংগ্রহের তারিখ ২০১৯-০৭-১৩।
3. ↑  "হাওরের নাম নলুয়া"। *বণিক বার্তা :: Bonikbarta.net | A Business News and Entertainment Daily from Bangladesh.*। ২০১৯-০৭-১৩ তারিখে মূল থেকে আর্কাইভ করা। সংগ্রহের তারিখ ২০১৯-০৭-১৩।
4. ↑  "নলুয়ার হাওর"। ৬ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২ জুন ২০১৯।

বহিঃসংযোগ
---------

* নলুয়ার হাওর - বাংলাদেশ জাতীয় তথ্য বাতায়ন
* দর্শনীয় স্থান সিলেট  ওয়েব্যাক মেশিনে আর্কাইভকৃত ৯ জুন ২০১৯ তারিখে -বাংলাদেশ জাতীয় তথ্য বাতায়ন
**জালিয়ানওয়ালাবাগ** ভারতের পাঞ্জাব রাজ্যের অমৃতসর শহরের একটি স্থান। ১৯১৯ সালের ১৩ই এপ্রিল এদিন ব্রিটিশ সেনাবাহিনীর ব্রিগেডিয়ার জেনারেল ডায়ারের নেতৃত্বে বিক্ষোভরত নিরস্ত্র মানুষের উপর গুলি করার নির্দেশ দেন। যার পরিণতি স্বরূপ সেদিন সেখানে শত শত মানুষ মৃত্যুবরণ করেন।

স্মৃতিসৌধ
---------

'শহীদ কূপ' শহীদ স্মৃতিস্তম্ভ দ্বারা বেষ্টিত, একটি চিহ্ন সহ একটি বড় কাঠামো যা কূপ থেকে উদ্ধার করা মৃতদেহের সংখ্যা হিসাবে "১২০" এর চিত্র দেয়। এটি আমেরিকান স্থপতি বেঞ্জামিন পোল্ক দ্বারা ডিজাইন করা হয়েছিল এবং ১৯৬১ সালে উদ্বোধন করা হয়েছিল। দেয়ালে বেশ কিছু বুলেটের ছিদ্র সংরক্ষিত আছে। একটি বুলেটের ছিদ্রযুক্ত দেয়ালের একটি ফলক লেখা রয়েছে:

> The wall has its own historic significance as it has thirty-six bullet marks which can be easily seen at present and these were fired into the crowd by the order of General Dyer. Moreover, no warning was given to disperse before Dyer opened fire which [sic] was gathered here against the Rowlatt Act. One Thousand Six Hundred and Fifty Rounds were fired
> 
>

তথ্যসূত্র
---------

1. ↑  Seneviratna, Anuradha; Polk, Benjamin (১৯৯২)। *Buddhist Monastic Architecture in Sri Lanka: The Woodland Shrines* (ইংরেজি ভাষায়)। Abhinav Publications। আইএসবিএন 9788170172819। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**জাইল রেশেফ** (হিব্রু ভাষায়: בצלאל "צלי" רשף‎, জন্ম ২৩ জুন ১৯৫৩) একজন প্রাক্তন ইসরায়েলি রাজনীতিবিদ যিনি আগস্ট ২০০২ থেকে ফেব্রুয়ারি ২০০৩ এর মধ্যে লেবার পার্টির হয়ে নেসেট এর সদস্য হিসাবে কাজ করেন।

জীবনী
-----

রেশেফ জেরুজালেমের হিব্রু বিশ্ববিদ্যালয় থেকে আইন ও অর্থনীতিতে স্নাতক ডিগ্রি এবং হার্ভার্ড বিশ্ববিদ্যালয় থেকে আইন বিষয়ে স্নাতকোত্তর ডিগ্রি অর্জন করেন। এরপর তিনি আইনজীবী হিসেবে কাজ শুরু করেন। পিস নাউ এর অন্যতম প্রতিষ্ঠাতা, তিনি ১৯৯৬ সালে সংগঠনটির উপর একটি বই লেখেন যার নাম *শান্তি নাও: অফিসারদের চিঠি থেকে শান্তি নাও*। এর আগে ১৯৯৯ সালের নির্বাচনে তিনি ইস্রায়েল তালিকায় ৩৫তম স্থান দখল করেন যেটা শ্রমের জোট, মইমাদএবং গেশার ছিল। কিন্তু জোট শুধুমাত্র ২৬ টি আসন লাভ করে নেসেট সদস্য হতে ব্যর্থ হয়। যদিও তিনি রয়ানান কোহেনের পরিবর্তে ২১ আগস্ট ২০০২ সালে নেসেটে প্রবেশ করেন, তবে তিনি ২০০৩ সালের নির্বাচনে প্রতিদ্বন্দ্বিতা করেননি এবং তার আসন হারান। ২০০৯ সালের নির্বাচনের জন্য তিনি মেরেটজ তালিকায় নবম স্থানে ছিলেন, কিন্তু দলটি মাত্র তিনটি আসন জিতে। তিনি পাশাপাশি গেউলাহ কোহেন এ কোনো রেডিও শো এর রিসেট বাজির সহ-আয়োজক ছিলেন। তার বর্তমান বয়স ৬৭ বছর।

খ্যাতি
------

তিনি গাজা ও পশ্চিতীরকে নিয়ে বলেন "দুই রাষ্ট্র এক ইচ্ছ" হওয়া উচিৎ। জানা যায়, পিস নাও এর "দুই রাজ্য এক ইচ্ছা" বিশাল বিক্ষোভে রেকর্ড করা চারটি সাক্ষাৎকার রয়েছে যা পশ্চিম তীর এবং গাজা উপত্যকায় পঞ্চাশ বছরের দখলকে চিহ্নিত করে এবং ফিলিস্তিনিদের সাথে শান্তি চুক্তিতে পৌঁছানোর জন্য ইসরাইল সরকারকে আহ্বান জানায়। সাক্ষাৎকার নেওয়া হয়েছে পিস নাউ-এর সহ-প্রতিষ্ঠাতা তাজালি রেশেফ, ফ্রান্সে ইসরাইলের প্রাক্তন রাষ্ট্রদূত এবং অভিজ্ঞ ইসরায়েলি কূটনীতিক ড্যানিয়েল শেক, হারেৎজের সিনিয়র কলামিস্ট চেমি শালেভ এবং পিস নাউয়ের বাহ্যিক সম্পর্কের পরিচালক আনাত বেন নুন।
৫ জুন, ২০১০ তারিখে বিক্ষোভে জাইল রেশেফ এক ভাষণে বলেন, "আমাদের অবশ্যই সরকারকে বলতে হবে: পুরো বিশ্ব আমাদের বিরুদ্ধে নয়। পুরো বিশ্ব আপনার নীতির বিরুদ্ধে। শক্তি এবং মূর্খতার নীতির বিরুদ্ধে।" তার এ সব উক্তি মধ্যপ্রাচ্যে মুসলিম সমাজে ব্যাপক সারা ফেলে। মুলত তার দৃষ্টিভঙ্গি উদার ও সাম্যের পক্ষে। তিনি পশ্চিম তীর ও গাজার সংঘাত নিরসনের জন্য সব সময় ইসরাইলী সরকারে বিরুদ্ধে কথা বলেন।

তথ্যসূত্র
---------

1. ↑  We'll believe Sharon when he backs his words!  ওয়েব্যাক মেশিনে আর্কাইভকৃত ১৩ সেপ্টেম্বর ২০০৪ তারিখে Peace Now, 31 May 2003
2. ↑  Parties and Lists  ওয়েব্যাক মেশিনে আর্কাইভকৃত ২০০১-০৪-১৮ তারিখে The Jerusalem Post
3. ↑  Meretz list  ওয়েব্যাক মেশিনে আর্কাইভকৃত ১৪ সেপ্টেম্বর ২০১৪ তারিখে Israel Democracy Institute
4. ↑  "PeaceCast: #12: Two States, One Hope – Four Voices from Peace Now's Rally"। *peacenow.libsyn.com*। সংগ্রহের তারিখ ২০২১-০৯-২১।
**বীরেন্দ্রনাথ দাশগুপ্ত** (১৩ মে ১৮৮৮ ― ৫ জানুয়ারি ১৯৭৪) ছিলেন একজন প্রবাসী ভারতীয় বিপ্লবী। তিনি জলপাইগুড়িতে জন্মগ্রহণ করেন। তাঁর পিতা ঈশানচন্দ্র দাশগুপ্ত ছিলেন জলপাইগুড়ি জেলার লব্ধপ্রতিষ্ঠ উকিল।

ছাত্র রাজনীতি
-------------

জলপাইগুড়ি জেলা স্কুলের ছাত্র থাকাকালীন তিনি ১৯০৫ সালে স্বদেশী আন্দোলনে যোগ দেন স্বেচ্ছাসেবক হিসেবে। বিলিতি কাপড় পোড়ানোর জন্যে প্রধান শিক্ষক অন্য এক ছাত্রকে বেত্রদন্ড দিলে তার প্রতিবাদে তিনি স্কুল ত্যাগ করেন ও কলকাতায় আসেন। ১৯০৬ সালে জাতীয় শিক্ষা পরিষদের পরিচালনাধীন শিক্ষালয়ে (বর্তমান যাদবপুর বিশ্ববিদ্যালয়) যোগ দেন। ছাত্রাবস্থায় অরবিন্দ ঘোষ ছাড়াও বিনয় সরকার, সতীশচন্দ্র মুখার্জী, রাধাকুমুদ বন্দ্যোপাধ্যায়কে শিক্ষক হিসেবে পান এবং ভূপেন্দ্রনাথ দত্তের সাহচর্যে বিপ্লবী রাজনীতিতে আকৃষ্ট হন। ইলেক্ট্রিকাল ইঞ্জিনিয়ারিং পড়ার জন্যে মেধাবী বীরেন্দ্রনাথ স্কলারশিপ পেয়ে আমেরিকা যাত্রা করেন এবং পার্ডু বিশ্ববিদ্যালয় থেকে ডিগ্রী পান।

প্রথম বিশ্বযুদ্ধে বিপ্লবী তৎপরতা
--------------------------------

প্রথম বিশ্বযুদ্ধের শুরুতে আমেরিকা প্রবাসী ভারতীয় বিপ্লবীদের সাথে যোগ দেন এবং গোপনে জার্মান রাষ্ট্রদূতের সাথে যোগাযোগ করে 'মির্জা আলি হায়দার' ছদ্মনামে পাসপোর্ট নিয়ে দুঃসাহসিক পথে রটারডেম হয়ে বার্লিন আসেন ১৯১৪ এর শেষার্ধে। সেখানে সামরিক শিক্ষায় শিক্ষিত হন। মানবেন্দ্রনাথ রায়, ভূপেন্দ্রনাথ দত্তের সাথে তৃতীয় কমিউনিস্ট আন্তর্জাতিকের অধিবেশনে মস্কো গেছিলেন তিনি।

যুদ্ধক্ষেত্রে
-------------

বার্লিন কমিটির অন্যতম প্রধান মৌলানা বরকতুল্লাহর সেক্রেটারি হিসেবে আলেপ্পো ও জেরুজালেম যান। ব্রিটিশ বাহিনীর বিরুদ্ধে সশস্ত্র যুদ্ধে তুর্কি সেনাবাহিনীর হয়ে লড়াই করেছেন বীরেন্দ্রনাথ দাশগুপ্ত। নিজ কৃতিত্ববলে তিনি মেজর হন এবং সুয়েজ খাল রক্ষার লড়াইতে আহত হন। দিনের পর দিন জল না খেয়ে মরুভূমিতে লড়াই করতে করতে অসুস্থ হয়ে পড়েছিলেন। তাকে উদ্ধার করে আনেন ভূপেন্দ্রনাথ দত্ত ও বীরেন চট্টোপাধ্যায়।

লেখালিখি
--------

যুদ্ধে আহত হওয়ার পর তিনি সুইজারল্যাণ্ডে সাত বছর অতিবাহিত করেছেন ব্যবসায়। জার্মান ব্যবসায়ীর সাথে ইন্দো-সুইস ট্রেডিং কোম্পানি স্থাপন করেছিলেন ১৯২১ সালে। এসময় লেখালিখির কাজেও রত ছিলেন। ভারতের রাজনৈতিক ও অর্থনৈতিক অবস্থা বিশ্লেষণ করে তার একাধিক প্রবন্ধ বিখ্যাত Nue Zuricher Zeitung পত্রিকায় প্রকাশিত হয়েছে।

দেশে প্রত্যাবর্তন
-----------------

১৯২৪ সালে দেশে ফিরলেও ব্রিটিশ পুলিশের তাড়ায় তাকে আবার জার্মানি চলে যেতে হয়। ১৯৩৭ সালে হিটলারের রোষানলে পড়ে একমাস হামবুর্গের আন্ডারগ্রাউন্ড সেলে কাটাতে হয়।

সমাজসেবা
--------

দ্বিতীয় বিশ্বযুদ্ধের পর ভারতবর্ষে আবার ফিরে আসেন তিনি, তবে আর সক্রিয় ভাবে রাজনৈতিক আন্দোলনে অংশগ্রহণ করেননি তবু স্বাধীনতা সংগ্রামীদের যথাযথ সাহায্য করতেন। ১৯৫০ সালে নদীয়াতে একটি সর্বোদয় আশ্রম প্রতিষ্ঠা করেছিলেন সেবামূলক উদ্দেশ্যে। বিনয় সরকার ইনস্টিটিউট অফ সোশাল সায়েন্সে'র প্রতিষ্ঠাতা পরিচালক ছিলেন।

তথ্যসূত্র
---------

1. 1 2  প্রমথ খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২ জানুয়ারি)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৩৬২। আইএসবিএন 81-85626-65-0।  এখানে তারিখের মান পরীক্ষা করুন: `|তারিখ=` (সাহায্য)
2. ↑  শুক্লা, ইন্দ্রনীল (২০২১-০৪-১৫)। "স্বামীজির 'বিপ্লবী' ভাইয়ের রিসার্চ পেপার লেনিনের হাতে"। *EiSamay Gold*। সংগ্রহের তারিখ ২০২১-০৪-১৫।
3. ↑  রুশ বিপ্লব ও প্রবাসী ভারতীয় বিপ্লবী, চিন্মোহন সেহানবীশ (১৯৭৩)। *পরিশিষ্ট*। কলকাতা: মনীষা গ্রন্থালয়। পৃষ্ঠা ৩২০।
**জাপান-ফিলিপাইনের সম্পর্ক** (জাপানিজ:日本とフィリピンの関係 হ্যাপবোর্ন*: Nihon to Firipin no kankei এবং ফিলিপিনো: Ugnayang Pilipinas at Hapon) ১৬ শতকের আগে থেকে বর্তমান সময় পর্যন্ত একটি নির্দিষ্ট সময়ের মধ্যে বিস্তার লাভ করে।*

ফিলিপাইনের প্রথম জাপানি নাগরিকরা
--------------------------------

 একটি ১৬৩৪ জাপানি রেড সীল জাহাজ। টোকিও নৌ বিজ্ঞান জাদুঘর
জাপান এবং ফিলিপাইনের রাজ্যের সম্পর্ক অন্তত জাপানি ইতিহাসের মুরোমাচী যুগ থেকে গড়ে ওঠে, যেমন জাপানি বণিক ও ব্যবসায়ীরা এই সময়ে লুজনে বসতি স্থাপন করেছিল। বিশেষত ১৬০০ খ্রিষ্টাব্দের কাছাকাছি ৩,০০ জন জাপানের নিহম্মচী, ম্যানিলার উপকূলের দিলোও অঞ্চলে ছিল। সম্ভবত শব্দটি তাগালগ শব্দ 'ডিলাউ' থেকে উদ্ভূত, যার অর্থ হল 'হলুদ', যা তাদের সাধারণ শারীরবিজ্ঞানকে বর্ণনা করে। ১৬০৩ সালে, সাংলে বিদ্রোহের সময় তারা ১,৫০০ জন এবং খ্রিষ্টাব্দে ১৬০৬ জন ছিল। ১৬ ও ১৭ শতাব্দীতে, হাজার হাজার জাপানি ব্যবসায়ী ফিলিপাইনে চলে এসে স্থানীয় জনসংখ্যার মধ্যে সমবেত হন।

১৫৯৩ সালে, ম্যানিলার স্প্যানিশ কর্তৃপক্ষ জাপানে ফ্রান্সিসকান মিশনারিদের প্রেরণ অনুমোদিত করেছিল। ফ্রান্সিসকেনার লুইস সোটোলো ১৬০০ থেকে ১৬০৮ সালের মাঝামাঝি সময়ে দিলো ছিটমহলের সমর্থনে জড়িত ছিলেন।

১৭ শতকের প্রথমার্ধে, রেড সীল জাহাজ সিস্টেমের মাধ্যমে দুই দেশের মধ্যে তীব্র আনুষ্ঠানিক বাণিজ্য সংঘটিত হয়েছিল। ১৬০৪ থেকে ১৬১৬ সালের মধ্যে জাপান ও ফিলিপাইনের মধ্যে ৩০ টি সরকারী "রেড সীল জাহাজ" পাসপোর্ট জারি করা হয়। .

১৬০৬-১৬০৭ খ্রিষ্টাব্দে স্প্যানিশ সাম্রাজ্যের বিরুদ্ধে দিলোতে জাপান একটি বিদ্রোহের নেতৃত্ব দেয়, কিন্তু ১৬১৪ খ্রিষ্টাব্দে টোকুগা আইয়াসু কর্তৃক খ্রিস্টধর্মের হস্তক্ষেপ না হওয়া পর্যন্ত তাদের সংখ্যা আরও বেড়ে যায়, যখন ৩০০ জন জাপানি খ্রিস্টান শরণার্থী টাকায়ামা ইউকনের অধীনে ফিলিপাইনে বসতি স্থাপন করে। ১৬১৪ সালের 8 ই নভেম্বর, টাকায়া ইউকন ৩০০ জাপানি খ্রিস্টানদের সঙ্গে নাগাসাকি ছেড়ে তাদের দেশে চলে যান। তিনি ২১ ডিসেম্বর ম্যানিলায় পৌঁছেন এবং সেখানে স্প্যানিশ জেসুইট ও স্থানীয় ফিলিপিনরা উষ্ণ অভ্যর্থনা জানান। জাপানি ক্যাথলিকদের রক্ষা করার জন্য স্পেনীয় ফিলিপাইন আক্রমণ করে জাপানী সরকারকে উৎখাত করার জন্য সহায়তা প্রদান করে। জুসটো অংশগ্রহণ প্রত্যাখ্যান করে, এবং অসুস্থতার মাত্র ৪০ দিন পরে মারা যান। ফিলিপাইনের আজকের ২০০,০০০ জন জাপানী জনসংখ্যার কিছু উৎপত্তি হয়েছে ১৭ তম শতাব্দীর জাপানী অভিবাসীদের থেকে।

তথ্যসূত্র
---------

1. ↑  Hisona, Harold (১৪ জুলাই ২০১০)। "The Cultural Influences of India, China, Arabia, and Japan"। Philippine Almanac। ১ জুলাই ২০১২ তারিখে মূল থেকে আর্কাইভ করা। সংগ্রহের তারিখ ১০ জুন ২০১৩।
2. ↑  "Philippines History, Culture, Civilization and Technology, Filipino"। Asiapacificuniverse.com। সংগ্রহের তারিখ ১০ জুন ২০১৩।
3. ↑
4. ↑  
	* Boxer, C.R. *The Christian Century in Japan*, 2001 Carcanet, Manchester, আইএসবিএন ১-৮৫৭৫৪-০৩৫-২ p.264
**আবদুল বাকি হাক্কানি বশির মোহাম্মদ,** বা **আব্দুল বাকী হাক্কানি** (পশতু: عبد الباقی حقانی আধ্বব: [ˈabdʊl bɑˈqi haqɑˈni]; জন্ম আনু. ১৯৬১) একজন আফগান এবং  তালেবানের জ্যেষ্ঠ সদস্য। ২০২১ সালের আগস্টে কাবুল পতনের পর তিনি আফগানিস্তান ইসলামী আমিরশাহীর উচ্চ শিক্ষা মন্ত্রী হন।

শৈশব
----

আবদুল বাকী হাক্কানি ১৯৬০-১৯৬২ সালের দিকে জালালাবাদে জন্মগ্রহণ করেন।

প্রশাসনিক কর্মজীবন
------------------

### ইসলামী আমিরাত (১৯৯৬-২০০১)

আফগানিস্তানের ইসলামিক এমিরেট (১৯৯৬-২০০১) চলাকালীন, আব্দুল বাকি খোস্ত ও পাকতিকা প্রদেশের গভর্নর এবং তথ্য ও সংস্কৃতির বিষয়ক ভাইস-মন্ত্রীর পদে অধিষ্ঠিত ছিলেন এবং পররাষ্ট্র মন্ত্রণালয়ের কনস্যুলেট বিভাগে কাজ করেছেন।

### ইসলামী আমিরাত (২০২১-বর্তমান)

২০২১ সালের আগস্টে, কাবুলের পতনের পর, আবদুল বাকি ভারপ্রাপ্ত উচ্চ শিক্ষামন্ত্রী হন। তিনি বলেছিলেন যে মহিলাদের অধ্যয়নের অধিকার রয়েছে তবে মহিলা শিক্ষার্থীরা পুরুষ শিক্ষার্থীদের জন্য আলাদা শ্রেণীকক্ষে পড়াশোনা করবে।

নিষেধাজ্ঞা
----------

ইসলামী আমিরাতে তার প্রশাসনিক ভূমিকার কারণে অর্থাৎ ২০০৩ সালে "সরকার বিরোধী সামরিক কার্যকলাপ" এবং ২০০৯ সালে "জঙ্গি কার্যকলাপ সংগঠিত করার" জন্য ইউরোপীয় ইউনিয়ন ২০১২ সালে, আব্দুল বাকীকে নিষেধাজ্ঞা দেয়।

তথ্যসূত্র
---------

1. ↑  "Council Implementing Regulation (EU) – No 263/2012 of 23 March 2012 implementing Article 11(1) of Regulation (EU) No 753/2011 concerning restrictive measures directed against certain individuals, groups, undertakings and entities in view of the situation in Afghanistan"। *Official Journal of the European Union*। ২০১২-০৩-২৪। CELEX:32012R0263। ২০২১-০৮-২৯ তারিখে মূল থেকে আর্কাইভ করা। সংগ্রহের তারিখ ২০২১-০৮-২৯।
2. 1 2  "Taliban: Male and Female Students to Study in Separate Classrooms"। *TOLOnews*। ২০২১-০৮-২৯। ২০২১-০৮-২৯ তারিখে মূল থেকে আর্কাইভ করা। সংগ্রহের তারিখ ২০২১-০৮-২৯।
প্রজ্ঞাসুন্দরী দেবী
**প্রজ্ঞাসুন্দরী দেবী** (জন্ম ১৮৮৪ – মৃত্যু ১৯৫০) একজন ভারতীয় রন্ধন প্রণালী বিষয়ক গ্রন্থ লেখিকা ও পত্রিকা সম্পাদক ছিলেন। ১৯০২ সালে প্রকাশিত তার *আমিষ ও নিরামিষ আহার* বাংলা সাহিত্যের একটি তাৎপর্যপূর্ণ রন্ধন প্রণালী বিষয়ক গ্রন্থ। ১৮৯৭ সালের প্রারম্ভ থেকে প্রজ্ঞাসুন্দরী *পুণ্য* নামের একটি পত্রিকা প্রকাশ করেছিলেন।

প্রারম্ভিক জীবন
---------------

প্রজ্ঞাসুন্দরী দেবী বিজ্ঞানী হেমেন্দ্রনাথ ঠাকুর তথা পূর্ণিমা দেবীর কন্যা। তার পিতামহ দেবেন্দ্রনাথ ঠাকুর ছিলেন একজন দার্শনিক এবং প্রপিতামহ দ্বারকানাথ ঠাকুর ছিলেন একজন উদ্যোগপতি। নোবেল পুরস্কার বিজয়ী সাহিত্যিক তথা কবি রবীন্দ্রনাথ ঠাকুর ছিলেন তার কাকা।

ব্যক্তিগত জীবন
--------------

১৮৯১ সালে প্রজ্ঞাসুন্দরী দেবী রসরাজ লক্ষ্মীনাথ বেজবরুয়ার সাথে বিবাহসূত্রে আবদ্ধ হন। তারা চারটি সন্তানের পিতা-মাতা ছিলেন যদিও একজন খুব কম বয়সে মারা যায়। উল্লেখযোগ্য যে, লক্ষ্মীনাথ বেজবরুয়া প্রজ্ঞাসুন্দরী দেবীকে তার রন্ধন প্রণালীগুলি বই আকারে প্রকাশ করতে উৎসাহিত করেন। ১৯৫০ সালে প্রজ্ঞাসুন্দরী দেবী ইহলীলা সংবরণ করেন।

আরও দেখুন
---------

* লক্ষ্মীনাথ বেজবরুয়া
* রবীন্দ্রনাথ ঠাকুর

তথ্যসূত্র
---------

1. ↑  Utsa Ray, *Culinary Culture in Colonial India* (Cambridge University Press 2015): 63.
2. ↑  Pragyasundari Devi, *Amish O Niramish Ahar* (1902), via Archive.org উন্মুক্ত প্রবেশাধিকারযুক্ত প্রকাশনা - বিনামূল্যে পড়া যাবে
3. ↑  Utsa Ray, "Aestheticizing Labour: An affective discourse of cooking in colonial Bengal" *South Asian History and Culture* 1(1)(January 2010): 60-70.
4. ↑  Devapriya Roy, "Cooking with Pragyasundari: A woman of the Tagore household tells you how to make bhapa ilish" *The Indian Express* (October 8, 2017).
5. ↑  Chitra Deb, *Women of the Tagore Household* (Penguin UK 2010)
**পাবনা মানসিক হাসপাতাল** মানসিকভাবে প্রতিবন্ধী, অসুস্থ অথবা আহতকে ঔষধ ও শল্যচিকিৎসা এবং যথাযথ সেবাশুশ্রূষা প্রদানকারী প্রতিষ্ঠান। এটি বাংলাদেশের একমাত্র মানসিক হাসপাতাল। পাবনা মানসিক হাসপাতালে সরকার অনুমোদিত একটি জনকল্যাণ সংস্থা রয়েছে। রোগীরা সুস্থ হওয়ার পর তাদের নিজ বাড়িতে পৌঁছানোর খরচ এই সংস্থা বহন করে। জীবন রক্ষাকারী ঔষধপত্রও এই সংস্থা সরবরাহ করে থাকে। এছাড়াও হাসপাতালে থাকা অবস্থায় সক্ষম রোগীদের চাকুরি বা কাজের ব্যবস্থাও এই সংস্থাটিই করে।

ইতিহাস
------

পাবনা শহর থেকে তিন কি: মি: দূরে হেমায়েতপুর ইউনিয়নে ১৯৫৭ সালে পাবনা শহরের শীতলাই জমিদার বাড়িতে তৎকালীন পাবনা জেলার সিভিল সার্জন ডাঃ মোহাম্মদ হোসেন গাংগুলী এই হাসপাতালটি প্রতিষ্ঠা করেন। প্রতিষ্ঠার বছরেই হাসপাতালের কার্যক্রম শুরু হয়। প্রথম বছর হাসপাতালে মানসিক রোগী ভর্তি হয়েছিল ৮০ জন। পাবনা জেলা শহর থেকে প্রায় ৮ কিলোমিটার দূরে সদর উপজেলার হিমাইতপুর ইউনিয়নের হিমাইতপুর গ্রামে হাসপাতালের জন্য ১১১.২৫ একর জমি অধিগ্রহণ করে হাসপাতাল নির্মাণের কার্যক্রম শুরু হয়। নির্মাণ কাজ শেষ হয় ১৯৫৯ সালে এবং হাসপাতালটি স্থানান্তরিত হয় (তম্মধ্যে ৩০ একর জমি পাবনা মেডিকেল কলেজকে হস্তান্তর করা হয়েছে)। অধিগ্রহণ করা জমির সিংহভাগই ছিল পাবনার আধ্যাত্মিক সাধক ঠাকুর অনুকূল চন্দ্রের।

পাবনা মানসিক হাসপাতাল ভবন

অবকাঠামো
--------

প্রাথমিক পর্যায়ে শয্যা সংখ্যা ছিল ৬০। পরে ১৯৬৬ সালে প্রথম দফায় শয্যা সংখ্যা বাড়িয়ে ১৫০ ও পরে ২০০টি করা হয়। ১৯৯৬ সালে শেষ দফায় ৫০০ শয্যায় উন্নীত করা হয় এই হাসপাতালটিকে। বর্তমানে হাসপাতালের মোট ১৯টি ওয়ার্ডের মধ্যে ৫টি নারী রোগীদের জন্য বরাদ্দ। আর বাকি ১৪ টি ওয়ার্ডে পুরুষ রোগী ভর্তি আছে। মোট শয্যার ৩৫০টি নন-পেয়িং (তম্মধ্যে ৭০ টি উন্নয়ন খাত) এবং ১৫০টি পেয়িং (তম্মধ্যে ৩০ টি উন্নয়ন খাত)। হাসপাতালের দ্বিতল ভবন, বহির্বিভাগ, প্রশাসনিক ভবন, ওষুধ সংরক্ষণ ভবন, মালামাল সংরক্ষণ ভবন, রান্নাঘর, ধোপাঘর, বিনোদন বিভাগ, সিনেমা হল, হস্তশিল্প ভবন, তাঁতশিল্প ভবন, কর্মকর্তা-কর্মচারীদের আবাসিক ভবন ও কটেজ মিলিয়ে মোট ৫৩টি ভবন রয়েছে।

সুবিধাদি
--------

রোগীদের কক্ষে গান শোনার জন্য প্রতিটি কক্ষে সাউন্ড সিস্টেমের ব্যবস্থা রয়েছে। রয়েছে টেলিভিশন দেখার সুবিধা। এ ছাড়া হাসপাতালের চারপাশ নজরদারিতে রাখার জন্য ১০৭টি ক্লোজড সার্কিট ক্যামেরা লাগানো হয়েছে। লোডশেডিংয়ের সময় হাসপাতাল যাতে অন্ধকারে না থাকে, সে জন্য ৪৮টি সোলার বাতি স্থাপন করা হয়েছে। প্রতিটি ওয়ার্ডে দুটি করে সোলার লাইট লাগানোর পরিকল্পনা রয়েছে। রোগীদের জন্য একটি লাইব্রেরি তৈরির কাজ শুরু করা হয়েছে। নারী রোগীদের সুন্দর অবকাশ কাটানোর জন্য একটি ছোট্ট পার্ক ও হ্যান্ডবল খেলার জন্য একটি কোর্ট রয়েছে। তা ছাড়া ইনডোর রোগীদের হাতের কাজ শেখানো হয়, নিয়মিত পত্রিকা পড়তে দেয়া হয়।

পরিচালনা
--------

বাংলাদেশ সরকারের সমাজকল্যাণ অধিদপ্তর থেকে এই সংস্থা বাৎসরিক অনুদান পায়। এছাড়া এটি দুগ্ধখামার, কৃষি খামারসহ কয়েকটি প্রকল্পও পরিচালনা করে। এসব কার্যক্রম থেকে অর্জিত অর্থ রোগীদের কল্যাণে ব্যবহূত হয়। বিভিন্ন বেসরকারি সংস্থা এবং ব্যক্তিগত ও ব্যবসায়িক প্রতিষ্ঠান থেকেও সংস্থাটি অনুদান পায়।

আরো দেখুন
---------

* হার্ডিঞ্জ ব্রিজ
* পাবনা চিনি কল লিমিটেড
* ঈশ্বরদী রপ্তানি প্রক্রিয়াকরণ অঞ্চল

তথ্যসূত্র
---------

1. 1 2  "Pabna District / পাবনা জেলা"। *পাবনা মানসিক হাসপাতাল*। মন্ত্রিপরিষদ বিভাগ, এটুআই, বিসিসি ও বেসিস। ১০ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৬।
2. ↑
3. ↑
কেদারকণ্ঠ যার আক্ষরিক অর্থ ভগবান শিবের গলা। এটি হিমালয় পর্বতমালার গোবিন্দ পাসু বিহার জাতীয় উদ্যানের জঙ্গলে 12,500 ফুট (3810 মিটার) উচ্চতায় অবস্থিত একটি শিখর। কেদারকাঁথা আধ্যাত্মিক এবং শীতকালীন ট্রেকিং উভয় গন্তব্য হিসাবে বিখ্যাত। ট্রেকিং রুটের মোট দৈর্ঘ্য 20-25 কিমি (13-15 মাইল) এর মধ্যে পরিবর্তিত হয়, যেখানে মোটর পরিবহন ব্যবহার করা হয় এবং কোথায় ট্রেক শেষ হয় তার উপর নির্ভর করে। পথটি কেদারকণ্ঠ সামিটের সর্বোচ্চ স্থানে পৌঁছেছে (3810মিটার/12500 ফুট)। বেশিরভাগ ট্রেকার বেসক্যাম্প সাংক্রি থেকে তাদের হাইকিং শুরু করে, কারণ এইভাবে দৈনিক উচ্চতা বৃদ্ধি ধীর এবং তুলনামূলকভাবে সহজ এবং নিরাপদ।

কাছাকাছি সময়ে দেখা পাহাড়ি দৃশ্যের মধ্যে রয়েছে নন্দা ঘুন্টি, স্বর্গরোহিনী, কালানাগ শিখর, বান্দরপঞ্চ পর্বত, যমুনোত্রী রেঞ্জ, জাওন্তি, গঙ্গোত্রী, দ্রৌপদী কা ডান্ডা, জোড়কান্দেন সহ রূপিন উপত্যকা এবং হর কি দুন উপত্যকা।
কেদারকাঁথাকে ভারতের সেরা শীতকালীন ট্র্যাক হিসাবে ভোট দেওয়া হয়েছে, কারণ এটি একত্রিত, অতুলনীয় সৌন্দর্য, মনোমুগ্ধকর গ্রামগুলির দুর্দান্ত দৃশ্য, তৃণভূমি, স্নান

ইতিহাস
------

কেদারকাঁথা এবং জুদা কা তালাব-কেদারকাঁথা ট্রেকের ট্রেইলে অবস্থিত একটি উচ্চ উচ্চতার হ্রদ-এর চারপাশে অনেক গল্প এবং পৌরাণিক কাহিনী রয়েছে। গল্পটি ভগবান শিব এবং পাণ্ডবের চারপাশে আবর্তিত হয়েছে।
কেদারকণ্ঠের কিংবদন্তি অনুসারে, ভগবান শিব ধ্যান করতে চূড়ায় বসেছিলেন কিন্তু নিচে ছুটে চলা একটি ষাঁড় দ্বারা বিরক্ত হয়েছিলেন। তাই তিনি পরে ধ্যান করতে উত্তরাখণ্ডের শহর কেদারনাথে যান।
আরেকটি স্থানীয় পৌরাণিক কাহিনী পান্ডবদের সাথে সম্পর্কিত, যারা শিবের আশীর্বাদ পেতে হিমালয়ে গিয়েছিলেন। যাইহোক, তিনি ভীমের কাছ থেকে লুকিয়েছিলেন এবং নিজেকে ষাঁড়ের ছদ্মবেশ ধারণ করেছিলেন। কিন্তু, ভীম তাকে চিনতে পেরে তার পিছু নিলেন। তাই শিব মাটির নিচে লুকিয়ে ছিলেন। যখন তিনি তার লুকানোর জায়গা থেকে ছুটে আসেন, তখন তিনি তার শরীরের অঙ্গগুলিকে বিভক্ত করতে দেন এবং প্রতিটি অংশ আলাদা জায়গায় পড়ে যায়। তার গলা কেদারকণ্ঠে পড়েছিল, এইভাবে শিখরটির নাম- লিপ্যন্তর- "ভগবান শিবের গলা" অর্জন করেছিল।
পৌরাণিক কাহিনীটি উত্তরাখণ্ডের গাড়োয়াল অঞ্চলে অবস্থিত পাঁচটি শিব মন্দির- কেদারনাথ, তুঙ্গনাথ, রুদ্রনাথ, মধ্যমহেশ্বর এবং কল্পেশ্বরের একটি সেট পঞ্চ কেদারের গল্পের সাথে সাদৃশ্যপূর্ণ। এই কিংবদন্তি অনুসারে, পাণ্ডবরা, ভগবান কৃষ্ণের পরামর্শে, মহাভারতের সময় তাদের আত্মীয় হত্যার পাপের জন্য ভগবান শিবের কাছে ক্ষমা চেয়েছিলেন। কিন্তু, শিব তাদের আচরণের জন্য তাদের উপর ক্রুদ্ধ হন এবং ষাঁড়ের রূপ নিয়ে গাড়ওয়াল অঞ্চলে চলে যান।

পাণ্ডবরা শিবকে গুপ্তকাশীর পাহাড়ে ষাঁড়ের মতো চরাতে দেখেন এবং তার লেজ ও পা জোর করে চেপে ধরার চেষ্টা করেন। যাইহোক, ষাঁড়টি মাটিতে অদৃশ্য হয়ে যায় এবং পরে পাঁচটি স্থানে ভগবান শিবের আসল রূপে আবির্ভূত হয়- কেদারনাথে ষাঁড়ের কুঁজ, তুঙ্গনাথে পা, রুদ্রনাথে মুখ, মধ্যমহেশ্বরে পেট এবং কল্পেশ্বরে চুল। ধারণা করা হয়, পাণ্ডবরা এই স্থানে পাঁচটি মন্দির নির্মাণ করেছিলেন।

রেফারেন্স
---------

1. ↑  "Kedarkantha"। *Wikipedia* (ইংরেজি ভাষায়)। ২০২১-১০-৩১।
2. ↑  "Kedarkantha Trek Packages starting@ Just Rs5100"। *Manchala Mushafir* (ইংরেজি ভাষায়)। সংগ্রহের তারিখ ২০২১-১০-৩১।
3. ↑  "केदारकंठा"। *विकिपीडिया* (মারাঠি ভাষায়)। ২০২১-১০-৩১।
**গুলিস্তান আন্ডারপাস** হল বাংলাদেশের ঢাকার গুলিস্তানে চার রাস্তার মোড়ে মওলানা ভাসানী হকি স্টেডিয়ামের পাশে অবস্থিত একটি পথচারী আন্ডারপাস। চারদিক বিশিষ্ট এই আন্ডারপাসটি ৩ কোটি ৪৩ লাখ টাকা ব্যয়ে ১৯৯৭ সালে নির্মাণ করা হয়। চারটি সুড়ঙ্গে দুটি করে মোট ৮টি প্রবেশ ও প্রস্থান পথ এই আন্ডারপাসে রয়েছে। সুরসপ্তক আন্ডারপাস নির্মাণের পূর্বে এটি ছিল বাংলাদেশের বৃহত্তম আন্ডারপাস।

এই আন্ডারপাসটি *পাতাল মার্কেট* নামেও পরিচিত। বর্তমানে আন্ডারপাসটি মার্কেটে পরিনত হয়েছে। ১০৪টি দোকান বিশিষ্ট এই মার্কেটে মোবাইল ফোন বেচাকেনা এবং সারাই করা হয়। আন্ডারপাসে মার্কেট বসানোর ফলে তাই জনসাধারণ আন্ডারপাসটি ব্যবহারে নিরুৎসাহিত বোধ করেন। এই আন্ডারপাস শীতাতপ নিয়ন্ত্রিত হলেও সেই ব্যবস্থা অকেজো। আন্ডারপাসের ভেতরের বাজারের কারণে আন্ডারপাসের পথটি সংকুচিত হয়ে গেছে। আন্ডারপাসের মার্কেটটি রাত ৮টা পর্যন্ত খোলা থাকে। এরপর আন্ডারপাস বন্ধ করে দেওয়ার কারণে রাতে জীবনের ঝুঁকি নিয়ে সড়ক পার হতে হয় পথচারীদের।

তথ্যসূত্র
---------

1. ↑  পারভীন, শাহনাজ (৫ মে ২০০৮)। "Purpose of an underpass undermined"। *দ্য ডেইলি স্টার* (ইংরেজি ভাষায়)।
2. 1 2  ভূঁইয়া, আরমান (২২ জুলাই ২০১৯)। "গুলিস্তান আন্ডারপাস: ব্যবহার করতে চান না পথচারীরা"। *যুগান্তর*।
3. ↑  জামাল, হোসেইন (২০ এপ্রিল ২০১৫)। "রাস্তা পারাপারে মৃত্যুঝুঁকি"। *কালের কণ্ঠ*।
4. ↑  আলম, মাহাবুব (১৫ নভেম্বর ২০১৮)। "Two city underpasses remain closed at night"। *ডেইলি সান* (ইংরেজি ভাষায়)।
**কেদারনাথ চট্টোপাধ্যায়**(১২ ডিসেম্বর ১৮৯১ — ১৬ মে ১৯৬৫) ছিলেন একজন প্রখ্যাত সাংবাদিক ও সম্পাদক।

জন্ম ও প্রারম্ভিক জীবন
----------------------

কেদারনাথ চট্টোপাধ্যায়ের জন্ম  বৃটিশ ভারতের অধুনা  পশ্চিমবঙ্গের বাঁকুড়া জেলার পাঠকপাড়ায়। তিনি ছিলেন ঊনবিংশ শতকের প্রখ্যাত সাহিত্যিক এবং প্রবাসী ও মডার্ন রিভিউ পত্রিকার সম্পাদক রামানন্দ চট্টোপাধ্যায় ও মাতা মনোরমা দেবীর জ্যেষ্ঠ সন্তান। তার পিতা ১৮৯৫ খ্রিস্টাব্দে শিক্ষকতার জন্য  এলাহাবাদে যান এবং সেকারণে কেদারনাথের শৈশব কাটে এলাহাবাদে। তার প্রাথমিক পড়াশোনা সেখানকার অ্যাংলো-বেঙ্গলি স্কুলে। এলাহাবাদে কেদারনাথ ভালো হকি ও ক্রিকেট খেলতেন। কলকাতার  সেন্ট জেভিয়ার্স কলেজ ও  সিটি কলেজে পড়াশোনার পর চলে যান ইংল্যান্ডে। লন্ডনের ইম্পেরিয়াল কলেজ থেকে ভূতত্ত্বে বি.এসসি ও এ.আর.সি.এস পাশ করেন। ১৯১৪ খ্রিস্টাব্দে কেন্ট'-এর অস্ত্রোৎপাদন কারখানায় কাজ নেন। ১৯১৮ খ্রিস্টাব্দে কর্মরত অবস্থায় এক দুর্ঘটনায় আহত হন। ১৯১৯ খ্রিস্টাব্দের দেশে ফিরে আসেন এবং গ্লাস অ্যান্ড সিরামিক কারখানায় চাকরি নেন।

সাংবাদিকতায় কর্মজীবন
---------------------

১৯৪৩ খ্রিস্টাব্দে পিতার মৃত্যু হলে কেদারনাথ প্রবাসী ও মডার্ন রিভিউ পত্রিকার পরিচালনার ভার গ্রহণ করেন।  কলকাতা বিশ্ববিদ্যালয়ে সাংবাদিকতা বিভাগে অধ্যাপনা করেন। তিনি শিশু কিশোরদের *মৌচাক* পত্রিকায় "জগন্নাথ পণ্ডিত" ছদ্মনামে লিখতেন। উল্লেখযোগ্য রচনা হল জগন্নাথের খেয়াল খাতা। তিনি "নিষিদ্ধ দেশে সওয়া বৎসর" নামে  রাহুল সাংকৃত্যায়নের বই বাংলায় অনুবাদ করেন। 

কেদারনাথ  রবীন্দ্রনাথ ঠাকুরের সাহচর্য পেয়ে এসেছেন। 
তিনি ও অমিয় চক্রবর্তী ১৯৩২ খ্রিস্টাব্দের একবার  রবীন্দ্রনাথ ঠাকুরের কর্মসহায়রূপে সঙ্গী হয়ে পারস্য ভ্রমণে যান।  কবির সে ভ্রমণবৃত্তান্ত তিনি প্রবাসীতে প্রকাশ করেন। এছাড়াও তিনি দ্বিতীয় বিশ্বযুদ্ধের সময় আন্তর্জাতিক সম্পর্ক ও যুদ্ধ সম্বন্ধে বিষয়ে প্রবন্ধ ও রচনা পত্রিকায় প্রকাশ করেন।

জীবনাবসান
---------

১৯৬৫ খ্রিস্টাব্দের ১৬ মে কেদারনাথ কলকাতায় পরলোক গমন করেন। কলকাতার স্বনামধন্য চিকিৎসক  নীলরতন সরকারের কন্যা অরুন্ধতী সরকার ছিলেন তার স্ত্রী। তিনি বিশ ও ত্রিশের দশকে রবীন্দ্রনাথের গানে বিশেষ নাম করেছিলেন।

তথ্যসূত্র
---------

1. 1 2  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ১৫৭, আইএসবিএন ৯৭৮-৮১-৭৯৫৫-১৩৫-৬
2. ↑  "পারস্যে"। সংগ্রহের তারিখ ২০২২-০৫-১৬।